Jul 22,2015
మూడు రోజులకో కొత్త వాహనం
ముంబయి: దేశంలో అత్యధికంగా వాణిజ్య వాహనాలను తయారు చేసే అతిపెద్ద సంస్థ టాటా మోటార్స్‌ ఇక మార్కెట్లో మరింత విస్తరించాలని యోచిస్తోంది. ఇందులో భాగంగా వినియోగదారుల అవసరాల మేరకు ఆయా విభాగాల్లో ఈ ఏడాది దాదాపు కొత్తగా 100 వాహనాలను అందుబాటులోకి తేవాలని యోచిస్తోంది. గత అక్టోబరు నుంచి వాణిజ్య వాహనాల అమ్మకాలలో వృద్ధి పుంజుకున్నప్పటికీ ఇంకా నిజమైన వృద్ధి మొదలవలేదని సంస్థ అభిప్రాయపడింది. ఈ పరిస్థితులలో మార్కెట్లో కీలక వాటాను అందిపుచ్చుకొనేందుకు గాను సంస్థ విస్తృతంగా వాహనాలను అందుబాటులోకి తేవాలని యోచిస్తోంది. ఏస్‌-జిప్‌ వాహనంతో మొదలుకొని 49 టన్నుల ట్రక్కులు బస్సుల వరకు దాదాపు 100 ఉత్పత్తులను అందుబాటులోకి తేనున్నట్లుగా సంస్థ వాణిజ్య వాహనాల ఎగ్జిక్యూటివ్‌ డైరెక్టర్‌ రవీంద్ర పిశరోడి తెలిపారు.
మీ స్నేహితులకు రికమెండ్ చెయ్యండి